ຕຳຫຼວດ​ ແລະ ພວກນັກສຶກສາປະທ້ວງ ປະທະກັນ ຢ່າງຮຸນແຮງ ໃນມຽນມາ
ທ່ານ Thiha ​ໄດ້​ບອກ​ກັບ VOA ວ່າ ຕຳຫຼວດ​ໄດ້​ຈັບ​ກຸມ 32 ຄົນ. ທ່ານ​ຍັງ​ໄດ້​ກ່າວ​ວ່າ ມີພວກ​ປະ​ທ້ວງຫຼາຍໆຄົນ ​ໄດ້​ຮັບ​ບາດ​ເຈັບ​ ຈາກ​ການ​ປະ​ທະ​ກັນ​ຄັ້ງ​ນີ້.
ພວກນັກສຶກສາມຽນມາທີ່ພາກັນປະທ້ວງແລະຕຳຫຼວດໄດ້ປະທະ ກັນອີກ ໃນວັນອັງຄານມື້ນີ້ ໃນເມືອງແຫ່ງນຶ່ງ ທາງພາກກາງຂອງ ມຽນມາ ບ່ອນທີ່ເຈົ້າໜ້າທີ່ໄດ້ກີດກັນບໍ່ໃຫ້ພວກນັກເຄື່ອນໄຫວ ອອກເດີນຂະບວນປະທ້ວງສູ່ຢ່າງກຸ້ງ ເພື່ອຮຽກຮ້ອງໃຫ້ປະຕິຮູບ ການສຶກສາ ມາເປັນເວລາຫຼາຍກວ່າອາທິດແລ້ວ ຕຳຫຼວດປາບຈະລາຈົນໃຊ້ໄມ້ຄ້ອນທຸບຕີພວກນັກສຶກສາ ທີ່ພະຍາ ຍາມຈະຍູ້ກາຍເສັ້ນຂີດກັນຂອງຕຳຫຼວດ ພາບວີດີໂອຂອງສະຖາ ນະການເກີດເຫດນັ້ນ ໄດ້ສະແດງອອກໃຫ້ເຫັນວ່າຕໍາຫຼວດທີ່ມີ ເຄື່ອງກຳບັງ ໄດ້ທຸບຕີແກ້ວໜ້າລົດທີ່ພວກນັກສຶກສານຳໄປໃຊ້ ນັ້ນ ຜູ້ນຳຂອງພວກປະທ້ວງ ທ່ານ Thiha Win Tin ໄດ້ບອກກັບ VOA ວ່າ ຕຳຫຼວດໄດ້ຈັບກຸມ 32 ຄົນ ທ່ານຍັງໄດ້ກ່າວວ່າ ມີພວກປະທ້ວງຫຼາຍໆຄົນ ໄດ້ຮັບບາດເຈັບຈາກການປະທະກັນຄັ້ງນີ້ ທ່ານ Thiha ໄດ້ກ່າວວ່າ “ມີຫຼາຍໆຄົນໄດ້ຮັບບາດເຈັບ ແລະກໍໄດ້ມີພວກນັກສຶກສາຫຼາຍໆຄົນຫົວແຕກ ມີເລືອດອອກ ພວກເຂົາເຈົ້າໄດ້ຕີຫົວນັກສຶກສາ ພວກເຂົາໃຊ້ໄມ້ຄ້ອນທຸບຕີ ແລະແກວ່ງກ້ອນດິນຈີ່ໃສ່ນຳ ” ການປະທະກັນຄັ້ງນີ້ ໄດ້ມີຂຶ້ນ ບໍ່ເທົ່າໃດຊົ່ວໂມງ ຫຼັງຈາກບັນດາຜູ້ນຳນັກສຶກສາ ໄດ້ບອກກັບ VOA ວ່າລັດຖະບານຕົກລົງທີ່ຈະໃຫ້ພວກນັກເຄື່ອນໄຫວສືບຕໍ່ການເດີນຂະບວນໄປ  ສູ່ນະ ຄອນຢ່າງກຸ້ງ ຊຶ່ງເປັນເມືອງໃຫຍ່ສຸດຂອງມຽນມາ ຍັງບໍ່ທັນເປັນທີ່ຈະແຈ້ງທີ່ວ່າ ແມ່ນພາກ ສ່ວນ ໃດກັນແທ້ຂອງຂໍ້ຕົກລົງທີ່ມີການລາຍງານໄປນັ້ນ ໄດ້ແຕກຫັກລົງ